 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዕዲ ዓረብ ኣብ ጂዛን ተኣሲሮም ዘለዉ ኢትዮጵያውያን ኣብ ሕማቕ ኩነታት ኣለና ይብሉ 21 ጉንቦት 2019 ምንጪ ስእሊ, AFP መግለጺ ስእሊ, ልዕሊ 45,000 ሕጋዊ መንበሪ ፍቓድ ዘይነበሮም ኢትዮጵያውያን ስደተኛታት ናብ ሃገሮም ተመሊሶምዮም ልዕሊ 30 ኢትዮጵያውያን ጂዛን ኣብ እትበሃል ኣብ ደቡባዊ ገማግም ስዑዲ ዓረብ እትርከብ ከተማ ተኣሲሮም ምህላዎም ተፈሊጡ ንሳቶም ንልዕሊ 40 መዓልታት ኣብ ዝተፈላለዩ ኣብያተ ማእሰርቲ ብሕማቕ ከም ዝተታሕዙውን ተዛሪቦም ገለ ካብቶም ቢቢሲ ዘዘራረቦም ግዳያት ብሕጋዊ መገዲ ናብታ ሃገር ከም ዝኣተዉን ሕጋዊ መንበሪ ፍቓድ ከም ዘለዎምን ይገልጹ ልዕሊ 400 ኢትዮጵያውያን ስደተኛታት ካብ የመን ክኣተዉ እዮም ኢትዮጵያውያን ስደተኛታት ጽዒና ዝነበረት ጃልባ ኣብ ማያት ታንዛንያ ጥሒላ ልዕሊ 2000 ኣፍሪቃውያን ስደተኛታት ኣብ ስታድየም የመን ተቐይዶም ኣይ ኦ ኤም ካብ በሽ ዝበሃል ከባቢዝተኣስረ ካሕሳይ ብርሃነ ዝተባህለ ስደተኛ ፓሊስ ናይቲ ዓዲ ኣራርዮም ኣብ እስርቤት ኣእትዮምና ንሕና ንልዕሊ ሽድሽተ ዓመት ዝተቐመጥና ኢጋማ ዘለና ኢና ኢልናዮም ይብል እቲ መንበሪ ፍቓድ ትኽክል ኣይኮነን ክነጻርዮ ኢና ኢሎምዮም ናብ ቤት ማእሰርቲ ኣእትዮምና ምስ ኣእተውና ድሓር ዓሻራ ግበሩ ኢሎምና ንሕና ድማ ዓረብ ኣይነንብብን ኣይንጽሕፍን ናይ ምንታይዩ እንተበልናዮም ትም ኢልኩም ግበሩ ኢሎምና ኣይንገብርን እንተ በልናዮም ብበትርን ብመውቃዕትን ብሓይሊ ዓሻራ ኣግቢሮሙና ብዛዕባ ኣብቲ ዝተኣስርሉ ቦታ ዝበጽሖም ግፍዒ ክዛረብ እንከሎ ድማ ኣብኡ ተኣሲርና ብዘይ መግቢ ን10 መዓልቲ ብዘይ ማይ ሽንቲ ቤትውን ዓጽዮም ምእንቲ ክንሳቐ ምእንቲ ክንሓምም ኣብ ርእሲኡውን ብበትሪ ሓደብሓደ እናውጻእካ መግረፍቲ ብዙሕ ስቓይ ወሪዱና ይብል ካብ ኤምባሲ ኢትዮጵያ ሓገዝ ክረኽቡ እንተ ሓተቱ እኳ እቲ ኤምባሲ ብዛዕብኦም ተገዳስነት ኣየርኣየን ብምባል ቅሬታ ከም ዘለዎም ገሊጹ ኣብ ኤምባሲ ኢትዮጵያ ኣብ ሱዕዲ ኮንስለር-ጀነራል ዝኾነ ኣቶ ዓብዱ ያሲን ግን ፈጻሚ ጉዳያት ኤምባሲ ይከታተሎም ኣሎ ምስ ላዕለዎት ሰበ ስልጣንውን ንዘራረብ ኣለና ክብል ንቢቢሲ ምላሽ ሂቡ ብዛዕባ እቶም እሱራት ንፈልጥ ኢና ብመሰረት ዘለና ሓበሬታ ሕጊ ናይታ ሃገር ኣየኽበሩን ሕጋውያን ኣይኮኑን ተባሂሎም ተኣሲሮም ከም ዘለዉዩ ተነጊሩና ዘሎ ኣብዘን ዝሓለፋ ኣስታት 7 ኣዋርሕ ቀይሕ ባሕሪ ተሳጊሮም ዝመጹ ኢትዮጵያውያን 70,000 ይበጽሑ ብዘለና ናይ ሰብ ዓቕሚ ንኹሎም ክተገልግል ድማ ኣጸጋሚዩ እቶም ብሕጋዊ መንገዲ ናብታ ሃገር ዝመጹ ከይተረፉ ብዝግባእ ነቲ ናይታ ሃገር ሕጊ ብዘይምፍላጦም ግዳያት ማእሰርትን ጥርዝያን ከም ዝኾኑውን ኣቶ ዓብዱ ይገልጽ ብመሰረት ሕጊ እታ ሃገር ናይ መንበሪ ፍቓድ ጥራይ ስለ ዝሓዝካ ሕጋዊ ኢኻ ማለት ኣይኮነን ክርድኦ ዘድሊን መብዛሕትኡ ሰብ ዘይርድኦ እዚዩ ንሕና ኸኣ ብሓቂ ንሽገር ኣለና መንበሪ ፍቓድ ሒዝካ ኣብ ዝተመደብካሉ ስራሕ እንተ ዘይተረኺብካ ሕጋዊ ኣይኮነን ብወገን ኤምባሲ ምክትታል ይገብርሎም ከም ዘለዉን ብምሕረት ዝፍትሕሉ ኩነታት ክፍጠርውን ብወገንና ጸቕጢ ንምፍጣር ንጽዕር ኣለና ክብል ጠቒሱ ሓደ ናይ ቁጠባ ስደተኛታት ስለዝኾኑ ሰሪሖም ክነብርሉ ዝኽእሉ ኩነታት ክፍጠረሎም ምርድዳእዩ ናብ ሃገሮም ዝምለሱ እንተኾይኖም ድማ ክሳብ ዘለዉ መሰላቶም ተሓሊዩ ንብረቶም ሒዞም ክኸዱ ኢና ንሰርሕ ዘሎና ኣስታት 3000 ዝኾኑ ኢትዮጵያውያን ብቅትለት ማህረምቲ ስርቅን ሓሽሽን ዝበሉ ዝተፈላለዩ ገበናት ተኸሲሶም ዝተሩ ከም ዘለዉውን እቲ በዓል ስልጣን ሓቢሩ ኣቶ ካሕሳይ ብርሃነ ቀጺሉ ድሕሪኡ ናብቲ ኣብ ጂዛን ዘሎ ዓቢ ቤት ማእሰርቲ ወሲዶሙና ንሳቶም ከኣ ኣይንቕበለኩምን እንታይ ጌሮምዮም ምለስዎም ውሰድዎም ኢሎም ተመሊስና እንደገና ናብኡ ኼድና ደሓር ግን ናብ ጂዛን ከም ዝተመለሱን ኣብዚ እዋንዚ ኣብኡ ከም ዘለዉንውን ሓቢሮም ኣብ ጂዛንውን ፓሊስ ዓሸራ ክገብሩን ንዓድኹም ክትከዱ ፈርሙ ምስ በልዎም ንሹድሽተ ካብኦም ወሲዶም ከም ዝገረፍዎምውን ኣቶ ካሕሳይ ብርሃነ ተዛሪቡ ኪዳነ ሺባሺውን ምስ ካሕሳይ ብርሃነ ተኣሲሮም ካብ ዘለዉ እሱራት ስደተኛታት ሓደዩ ሕክምና ተነፊግዎም ብዘይ ክዳን ኣደዳ ቁማል ኮይኖም ከም ዘለዉ ንቢቢሲ ሓቢሩ እቲ ን7 ዓመት ኣብ ሱዕዲ ዝተቐመጠ ኪዳነ ንባዕሉ ሕጋዊ መንበሪ ፍቓድ ከም ዘለዎን ኣውቲስታ ኮይኑ ይሰርሕ ከም ዝነበረን ብምጥቃስ ወረቐቶም ክምለሰሎምን ናብቲ ዝሰርሕሉ ዝነበሩ ክመልስዎምን ይጽውዕ ንሳቶም ዘጥረይዎ ብዙሕ ንብረት ከም ዘሎን ኣስራሕቶምውን ንደልዮም ኢና ኢሎምኳ ክፍትሑ እንተ ሓተቱ ሰብ መዚ ግን ኣይነፍቅድን ከም ዝበሉ እቶም ግዳያት ጠቒሶም ብኣሽሓት ዝቑጸሩ ኢትዮጵያውያን ብዘይሕጋዊ መገዲ ናብ ሱዕዲ ከም ዝጓዓዙን ገሊኦም ቀይሕ ባሕሪ ክሰግሩ ብዘጋጠሞም ሓደጋታት ኣደዳ ምጥሓልን ሞትን ክኾኑ እንከለዉ ካልኦትውን ግዳያት ግጭት የመን ከም ዝኾኑ ጸብጻባት ይሕብሩ እቶም ነዚ ኩሉ መከራ ሓሊፎም ኣብ ሱዕዲ ዝኣትዉውን እንተኾኑ ኣደዳ ማእሰርትን ምስጓግን ክኾኑ እዮም ዝርኣዩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 